
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 149 

19 Ιουλίου 1999 


ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 151 
Ρύθμιση θεμάτων για την προστασία των εργαζομένων σε 
περίπτωση αφερεγγυότητας του Εργοδότη σε συμ¬ 
μόρφωση προς την οδηγία 80/987/ΕΟΚ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη; 

1. Τις διατάξεις της παρ. 4 του άρθρου 16 του Ν. 1836/ 
1989 «Προώθηση της απασχόλησης και της επαγγελ¬ 
ματικής κατάρτισης και άλλες διατάξεις» (79/Α), όπως 
αντικαταστάθηκε με το άρθρο 44 του ν. 2648/1998 «Ρυ¬ 
θμίσεις δασμολογικού και φορολογικού περιεχομένου, 
τροποποίηση του Κώδικα Φορολογικής Δικονομίας και 
άλλες διατάξεις» (238/Α). 

2. Τις διατάξεις του άρθρου 1 του ν. 1338/1983 «Εφαρ¬ 
μογή του κοινοτικού δικαίου» (134/Α) όπως τροποποιήθη¬ 
καν και ισχύουν σήμερα. 

3. Τις διατάξεις του άρθρου 29Α του ν. 1558/1985 
«Κυβέρνηση και Κυβερνητικά Όργανα» (137/Α), όπως 
προστέθηκε με το άρθρο 27 του ν. 2081/1992 «Ρύθμιση 
του θεσμού των Επιμελητηρίων κ.λπ.» {154/Α) και αντι- 
καταστάθηκε με το άρθρο 1 παρ. 2α του Ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (38/Α). 

4. Το γεγονός ότι δεν προκαλείται πρόσθετη δαπάνη εις 
βάρος του κρατικοιύ προϋπολογισμού από την έκδοση 
του παρόντος διατάγματος. 

5. Την με αριθμό 10/11.3.1999 γνώμη του Δ.Σ. του 
Ο.Α.Ε.Δ. 

6. Την με αριθμό 250/1999 γνωμοδότηση του Συμβου¬ 
λίου της Επικρατείας, μετά από πρόταση των Υπουργών 
Εθνικής Οικονομίας, Ανάπτυξης, Εργασίας και Κοινωνι¬ 
κών Ασφαλίσεων και Δικαιοσύνης, αποφασίζουμε: 

Άρθρο Πρώτο 

1.- Προς τον σκοπόν συμμορφώσεως της Ελληνικής 
νομοθεσίας προς την οδηγία 80/987/ΕΟΚ το άρθρο 1 του 
Π.Δ. 1/1990 «Προστασία των δικαιωμάτων των εργαζομέ¬ 
νων σε περίπτωση αφερεγγυότητας του εργοδότη» (ΦΕΚ 
Ι/Α') τροποποιείται ως εξής: 

«1. Σκοπός του «λογαριασμού προστασίας εργαζομέ¬ 
νων από την αφερεγγυότητα του εργοδότη», είναι η πλη¬ 
ρωμή ανεξόφλητων, λόγω αφερεγγυότητας του εργοδό¬ 


τη, αποδοχών μέχρι τριών (3) μηνών, που προέρχονται 
από σύμβαση ή σχέση εξαρτημένης εργασίας και εμπί¬ 
πτουν στο χρονικό διάστημα έξι (6) μηνών, που προηγεί¬ 
ται της υποβολής της αιτήσεως ή της δηλώσεως για 
κήρυξη της πτώχευσης, εφόσον εκδοθεί απόφαση που 
κηρύσσει τον εργοδότη σε πτώχευση, ή από τη δημοσίευ¬ 
ση της προβλεπόμενης, από τη νομοθεσία ιδιωτικής 
ασφάλισης, υπουργικής απόφασης περί ασφαλιστικής 
εκκαθάρισης, ή από τη δημοσίευση της απόφασης, με 
την οποία τίθεται σε εκκαθάριση ο εργοδότης. 

2. Για την εφαρμογή του παρόντος διατάγματος αφε¬ 
ρέγγυος εργοδότης, σύμφωνα με το άρθρο 44 του Ν. 
2648/1998, είναι: 

α) το φυσικό ή νομικό πρόσωπο που περιέρχεται σε 
κατάσταση παύσεως ή αναστολής των πληρωμών του και 
κηρύσσεται σε πτώχευση με απόφαση του αρμόδιου 
δικαστηρίου. Αν η επιχείρηση αυτού του εργοδότη συνε¬ 
χίζει να λειτουργεί παρά την κήρυξη σε πτώχευση, τότε 
ο εργοδότης δεν θεωρείται αφερέγγυος, 
β) επιχείρηση (προβληματική) που υποβάλλεται στην 
ειδική εκκαθάριση των άρθρων 9 του Ν. 1386/1983 (ΦΕΚ 
107 Α'), 46 του Ν. 1892/1990 (ΦΕΚ ΙΟΙ/Α'), και 14 του Ν. 
2000/1991 (ΦΕΚ206/Ά), όπως ισχύουν, 
γ) Ασφαλιστική επιχείρηση της οποίας η άδεια λειτουρ¬ 
γίας ανακλήθηκε με απόφαση του αρμοδίου υπουργού, 
λόγω παράβασης διατάξεων της ασφαλιστικής νομοθε¬ 
σίας και τίθεται σε ασφαλιστική εκκαθάριση (αναγκαστι¬ 
κή) σύμφωνα με το άρθρο 12α του Ν.Δ. 400/1970 (ΦΕΚ 
ΙΟ/Α') όπως ισχύει, 

δ) κάθε εργοδότης, φυσικό ή νομικό πρόσωπο, που η 
επιχείρησή του τέθηκε, ύστερα από προβλεπόμενη από 
το νόμο διαδικασία, σε εκκαθάριση με σκοπό την ικανο¬ 
ποίηση των απαιτήσεων των δανειστών του και με αποτέ¬ 
λεσμα τη λύση των σχέσεων εργασίας με τους μισθωτούς 
του». 

2. Το εδάφιο α’ της παρ. 1 του άρθρου 5 του ιδίου ως 
άνω διατάγματος ανηκαθίσταται ως εξής: 

« α. Βεβαίωση του συνδίκου της πτώχευσης ή του Γραμ- 
ματέα του πτωχευτικού δικαστηρίου, για την περίπτωση α' 
της παραγράφου 2 του άρθρου 1 του παρόντος, ή βεβαί¬ 
ωση του οικείου εκκαθαριστή για τις λοιπές περιπτώσεις, 
από την οποία να προκύπτει το ύψος των ανεξόφλητων 
αποδοχών που αναγγέλθηκαν προς επαλήθευση ή ικανο¬ 
ποίηση καθώς και ο χρόνος στον οποίο ανάγονται αυτές». 

3. - Η παράγραφος 4 του άρθρου 5 του ίδιου προεδρι¬ 
κού διατάγματος αντικαθίσταται ως εξής: 

« 4. Το δικαίωμα για πληρωμή ανεξόφλητων αποδοχών 
στον εργαζόμενο από το «Λογαριασμό προστασίας εργα¬ 
ζομένων από την αφερεγγυότητα του εργοδότη» ασκείται 
με έγγραφη αίτηση του εργαζομένου προς την αρμόδια, 
σύμφωνα με την παρ. 1 του άρθρου αυτού, Υπηρεσία του 
ΟΑΕΔ, το αργότερο μέσα σε ένα εξάμηνο από τη δημο¬ 
σίευση της απόφασης για την κήρυξη του εργοδότη σε 
κατάσταση πτώχευσης ή από τη δημοσίευση της προβλε- 
πόμενης από τη νομοθεσία Ιδιωτικής Ασφάλισης Υπουρ¬ 
γικής απόφασης, περί ασφαλιστικής εκκαθάρισης ή από 
τη δημοσίευση της απόφασης με την οποία τίθεται σε 
εκκαθάριση ο εργοδότης». 

4. - Το άρθρο 8 του ιδίου Προεδρικού Διατάγματος α¬ 
ντικαθίσταται ως εξής: 

«Για τα δικαιώματα από τυχόν υφιστάμενα συστήματα 
επαγγελματικής ή διεπαγγελματικής ασφάλισης είτε με 
μορφή ομαδικού προγράμματος σε ασφαλιστική επιχεί¬ 
ρηση, είτε με μορφή λογαριασμού που λειτουργεί στα 
πλαίσια της επιχείρησης, είτε με μορφή ομαδικού προ¬ 
γράμματος σε ιδιωτικό συνταξιοδοτικό ταμείο (ΡΒΙΥΑΤΕ 
ΡΕΝ3ΙΟΝ ΡίΙΝΟ), σε περίπτωση αφερεγγυότητας του 
εργοδότου ισχύουν τα ακόλουθα: 

Α. - Τα υφιστάμενα, κατά το χρόνο αφερεγγυότητας του 
εργοδότου, συνταξιοδοτικό κεφάλαια με τη μορφή είτε 
μαθηματικού αποθέματος, είτε λογαριασμού συνταξιο- 
δοτικών κεφαλαίων ανήκουν στους εργαζόμενους. Τα 
κεκτημένα δικαιώματα των εργαζομένων ως και τα δικαι¬ 
ώματα προσδοκίας για εφάπαξ ή περιοδικές παροχές των 
εργαζομένων, οι οποίοι έχουν ήδη αποχωρήσει από την 
επιχείρηση ή από την εγκατάσταση του εργοδότη την 
ημέρα επελεύσεως της αφερεγγυότητάς του εξασφαλί¬ 
ζονται ως εξής: 

α) Στην περίπτωση ομαδικού προγράμματος σε ασφα¬ 
λιστική επιχείρηση ή σε ιδιωπκό συνταξιοδοτικό ταμείο, 
τα σχετικά κεφάλαια, τα οποία συγκεντρώνονται στην 
ασφαλιστική επιχείρηση ή στο ιδιωτικό ταμείο, εκκαθαρί¬ 
ζονται από εργοδότη και τους εκπροσώπους των 
εργαζομένων και διανέμονται στους εργαζόμενους από 
την ασφαλιστική επιχείρηση ή το ιδιωτικό συνταξιοδοτικό 
ταμείο, είτε με βάση το μαθηματικό απόθεμα, όταν πρό¬ 
κειται για εγγυημένα προγράμματα (εγγυημένο τεχνικό 
(προεξοφλητικό) επιτόκιο - εγγυημένη παροχή), είτε με 
βάση τη συσσωρευμένη καθαρή εισφορά ( περίπτωση 
προγραμμάτων με καθορισμένη εισφορά), είτε με βάση 
τη δεδουλευμένη παροχή (ΑΟΟΡΙΙΕΟ ΒΕΝΕΡΙΤ) ή την πα¬ 
ρούσα αξία μελλοντικής παροχής (ΡΒΟϋΕΟΤ ΒΕΝΕΡΙΤ) 
(περίπτωση προγραμμάτων με καθορισμένη παροχή). 


β. Στην περίπτωση λογαριασμού που λειτουργεί στα 
πλαίσια της επιχείρησης, τα σχετικά κεφάλαια εκκαθαρί¬ 
ζονται από τον εργοδότη και τους εκπροσώπους των 
εργαζομένων και διανέμονται στους εργαζόμενους, είτε 
με βάση την συσσωρευμένη καθαρή εισφορά (περίπτωση 
προγραμμάτων με καθορισμένη εισφορά), είτε με βάση 
τη δεδουλευμένη παροχή ή την παρούσα αξία μελλοντι¬ 
κής παροχής (περίπτωση προγραμμάτων με καθορι¬ 
σμένη παροχή). 

Β. - Εφόσον στην επιχείρηση δεν υπάρχουν συμβούλια 
εργαζομένων, σύμφωνα με τα άρθρα 1 και 2 του Ν. 
1767/88 «Συμβούλια Εργαζομένων και άλλες εργατικές 
διατάξεις - Κύρωση της 135 Διεθνούς Σύμβασης Εργα¬ 
σίας» (63/Α), στην εκκαθάριση και στην διανομή συμμε¬ 
τέχει τριμελής επιτροπή που εκλέγεται από τους εργαζο¬ 
μένους με άμεση, μυστική και καθολική ψηφοφορία, σε 
συνέλευση που προσκαλείται από την συνδικαλισπκή 
οργάνωση που έχει τα περισσότερα μέλη στην επιχείρη¬ 
ση. 

Γ. Αντιρρήσεις κατά του Πίνακα διανομής εκδικάζονται 
από το Μονομελές Πρωτοδικείο κατά την διαδικασία των 
ασφαλιστικών μέτρων. 

Δ. Υφιστάμενα δικαιώματα για περιοδικές ή εφάπαξ 
παροχές των εργαζομένων, περιλαμβανομένων και των 
εργαζομένων, που έχουν ήδη αποχωρήσει από την επι¬ 
χείρηση ή από την εγκατάσταση του εργοδότη την ημέρα 
επελεύσεως της αφερεγγυότητάς του (παροχές επιζώ- 
ντων), δεν παραβλάιττονται συνεπεία της αφερεγγυότη- 
τάς του και λαμβάνονται υπόψη στην διαδικασία διανομής 
των παρ. Α, Β και Γ ανωτέρω». 

Άρθρο Δεύτερο 
Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Εργασίας και Κσινωνικών Ασφαλίσεων 
αναθέτουμε τη δημοσίευση και εκτέλεση του παρόντος 
διατάγματος. 


Αθήνα, 16 Ιουλίου 1999 
ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ 

ΓΙΑΝΝΟΣ ΠΑΠΑΝΤΩΝΙΟΥ 

ΕΡΓΑΣΙΑΣ & ΚΟΙΝ. ΑΣΦΑΛΙΣΕΩΝ 

ΜΙΛΤΙΑΔΗΣ ΠΑΠΑΪΩΑΝΝΟΥ 


ΑΝΑΠΤΥΞΗΣ 

ΕΥΑΓΓΕΛΟΣ ΒΕΝΙΖΕΛΟΣ 

ΔΙΚΑΙΟΣΥΝΗΣ 

ΕΥΑΓ. ΓΙΑΝΝΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




